wickkiey/tamil-wikipedia-markdown huggingface dataset:
# அல்பட் ட்ரொட்


**அல்பட் ட்ரொட்** (*Albert Trott*, பிறப்பு: பெப்ரவரி 6 1873, இறப்பு: சூலை 30 1914), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 375 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1895 - 1899 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெட் ட்ரூமன்


**ஃபிரெட் ட்ரூமன்** (*Fred Trueman*, பிறப்பு: பெப்ரவரி 6 1931, இறப்பு: சூலை 1 2006 ), இங்கிலாந்து அணியின் துடுப்பாட்டக்காரர் ஆவார். இவர் 67 தேர்வுத் துடுப்பாட்டப் போட்டிகளிலும், 603 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1952 - 1965 ல், இங்கிலாந்து நாட்டு அணியின் உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

உலகின் சிறந்த வேகப்பந்து வீச்சாளர்களுல் ஒருவராகக் கருதப்படும் ஃபிரெட் ட்ரூமன் தேர்வுத் துடுப்பாட்டப் போட்டிகளில் 307 இலக்குகளை வீழ்த்தி அவருடைய காலத்தின் அருஞ்செயல் புரிந்தவரானார். சிறப்பான பங்களிப்பாக ஒரு ஆட்டத்தில் 31 ஓட்டங்கள் கொடுத்து 8 இலக்குகளை வீழ்த்தியுள்ளார்.  

இவர் பிரையன் ஸ்டேதமுடன் இணைந்து பல ஆண்டுகள் துவக்க ஓவர்களை வீசி வந்துள்ளார். தேர்வுத் துடுப்பாட்ட வரலாற்றில் மிகச் சிறந்த துவக்க பந்துவீச்சாளர்களில் ஒருவராகவும் அறியப்படுகிறார். மிகச் சிறந்த களத் த்டுப்பு வீரராகவும் அறியப்பட்டார். குறிப்பாக லெக் சிலிப்பில் சிறப்பாகச் செயலபட்டார். மேலும் பின்கள வீரராகக் களம் இறங்கி அணியின் ஓட்டத்தினை அதிகரிக்கச் செய்தார். இவர் மூன்று முதல் தரத் துடுப்பாட்ட நூறுகளை அடித்துள்ளார். துடுப்பாட்ட எழுத்தாளர்கள் சங்கம் இவருக்கு 1951 மற்றும் 1952 ஆம் ஆண்டின் சிறந்த இளாம் துடுப்பாட்ட வீரராகத் தேர்வு செய்தது. 1952 ஆம் ஆண்டில் இவரின் சிறப்பான ஆட்டத்தினால் 1953 ஆம் ஆண்டின் விசுடன் துடுப்பாட்ட அறிக்கையில் இடம் பிடித்தார்.  

இவருடைய திறமை மற்றும் பிரபலத்தின் காரணமாக யார்க்‌ஷயரின் மிகச் சிறந்த வாழும் நபர் இவர் தான் என அப்போதைய பிரித்தானிய பிரதமர் ஹெரால்டு விசன் நகைச்சுவையாகக் குறிப்பிட்டார். இருந்தபோதிலும் பல இங்கிலாந்து அணிகளில் இருந்து அவர் நீக்கம் செய்யப்பட்டார். அணிகளின் நிர்வாகத்திடம் ஏற்பட்ட சில பிரச்சினைகள் காரணமாக இவர் விலக்கப்பட்டார். துடுப்பாட்ட வாழ்க்கையில் இருந்து ஓய்வு பெற்ற பின் ஊடகத் துறையில் பணியாற்றினார். பிபிசி வானொலியில் தேர்வுத் துடுப்பாட்ட நிகழ்ச்சிகளில் பணியாற்றினார்.1989 ஆம் ஆண்டில் இங்கிலாந்து ராணியின் பிறந்தநாள் விழாவில் துடுப்பாட்டத்தில் இவரின் பங்களிப்பினை பாராட்டும் விதமாக இவருக்கு பிரித்தானிய பேரரசின் விருது வழங்கப்பட்டது. 2009 ஆம் ஆண்டின் பன்னாட்டுத் துடுப்பாட்ட அவையின் ஹால் ஆஃப் பேமாக அறிவிக்கப்பட்டார்.  

ஆகஸ்டு 2008 இல் இங்கிலாந்துத் துடுப்பாட்ட அணி அதன் 1000 ஆவது போட்டியில் விளையாடியது. அப்போது இங்கிலாந்து துடுப்பாட்ட வாரியத்தினால் அறிவிக்கப்பட்ட பதினொரு தேர்வுத் துடுப்பாட்ட வீரர்கள் கொண்ட அணியில் இவருக்கும் இடம்கிடைத்தது.  

## ஆரம்பகால வாழ்க்கை
ஃபிரட் ட்ரூமன் யார்க்சயரில் உள்ள ஸ்டைன்டனில் இவரின் பெற்றோருக்கு ஐந்தாவது குழந்தையாகப் பிறந்தார். இவர் தான் பிரக்கும் போது 6.4 கிலோ இருந்ததாகவும் தனது பாட்டி திருமதி. ஸ்டிம்சன் தனது தாய்க்கு பிரசவம் பார்த்ததாகவும் கூறினார். இவருக்கு முதலில் சீவர்ட்ஸ் என பெயரிடப்பட்டது பின் ட்ரூமனின் பெற்றோர்கள் பாட்டியினைப் பெருமைப்படுத்துவதற்காக ஃபிரடரிக் சீவர்ட்ஸ் ட்ரூமன் எனப் பெயரிட்டனர். அந்தப் போட்டியின் இரண்டு ஆட்டப் பகுதிகளிலும் பிறையன் குளோசுடன் இணைந்து துவக்க ஓவர்களை வீசினார். பிரையன் குளோஸ் மித வேகப் பந்துவீச்சாளர் ஆவார். ட்ரூமன் அதில் முதல் ஆட்டப் பகுதியில் 72 ஓட்டங்களை விட்டுக் கொடுத்த போதிலும் இலக்கினைக் கைப்பற்றவில்லை. இரண்டாவது ஆட்டப் பகுதியில் 22 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். கேம்பிரிட்ஜ் அணி 283 மற்றும் 196 ஓட்ட்ங்களில் இரண்டு ஆட்டப் பகுதிகளிலும் ஆட்டமிழந்தது. யார்க்சயர் அணி 6 இலக்குகளை இழந்து 317 ஓட்டங்கள் எடுத்து டிக்ளேர் என அறிவித்தது.அதனால் ட்ரூமன் துடுப்பாட வாய்ப்பு கிடைக்கவில்லை.
# அலெக்ஸ் டியூடர்


**அலெக்ஸ் டியூடர்** (*Alex Tudor*, பிறப்பு: அக்டோபர் 23 1977) என்பவர் இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளி லும் 129 முதல்தர துடுப்பாட்டப் போட்டிகளிலும், 82 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2002 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நெவில் டஃப்நெல்


**நெவில் டஃப்நெல்** (*Neville Tufnell*, பிறப்பு: சூன் 13 1887, இறப்பு: ஆகத்து 3 1951), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 70 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபில் டஃப்நெல்


**ஃபில் டஃப்நெல்** (*Phil Tufnell*, பிறப்பு: ஏப்ரல் 29 1966 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் 42 தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளி லும் 316 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2001 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆண்டிமடம்



**ஆண்டிமடம்** (**Andimadam**) என்பது இந்தியாவின், தமிழ்நாடு மாநிலத்தில் அரியலூர் மாவட்டத்தில் அமைந்துள்ள ஆண்டிமடம் வட்டம் & ஆண்டிமடம் ஊராட்சி ஒன்றியத்தின் நிர்வாகத் தலைமையிடம் மற்றும் கிராம ஊராட்சி ஆகும். இது 16.09.2016-இலிருந்து ஒரு வட்டமாக அறிவிக்கப்பட்டுள்ளது. அரியலூர் மாவட்டத்தில் சுண்ணாம்புக்கல் அதிகமாக காணப்படுவதால் சிமெண்ட் நகரம் என அழைக்கப்படுகிறது. ஆண்டிமடம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.  

## மக்கள்தொகை
2001-ஆம் ஆண்டின் மக்கள் தொகை கணக்கெடுப்பின்படி மக்கள் தொகை 6633 ஆண்கள் 3315 பெண்கள் 3318.இது அரியலூரிலிருந்து 50 கி.மீ. தொலைவில் அமைந்துள்ளது. வடகிழக்கில் 242 கி.மீ. தொலைவில் சென்னை அமைந்துள்ளது. தென்மேற்கில் 111 கி.மீ. தொலைவில் திருச்சியும், தென்கிழக்கில் 23 கி.மீ. தொலைவில் கங்கைகொண்டசோழபுரமும் அமைந்துள்ளது.  

## பார்க்க வேண்டியவை

பழமை வாய்ந்த சிவன் கோவில் நகரத்தின் மையப்பகுதியில் அமைந்துள்ளது.(மேல அகத்தீச்வரர் ஆலயம் விளந்தை ஆண்டிமடம்). இக்கோவிலின் சிவலிங்கம் அகத்தியரால் உருவாக்கப்பட்டது. இக்கோவிலைச்சுற்றி ஐந்து சிவலிங்கங்கள் அமைந்துள்ளது. மேலும் இங்கு புகழ் பெற்ற புனித மார்த்தினார் ஆலயம் அமைந்துள்ளது.
# உவெசுலி கல்லூரி, கொழும்பு



**உவெசுலி கல்லூரி** (*Wesley College*, வெஸ்லி கல்லூரி) இலங்கை தலைநகர் கொழும்பில் உள்ள ஒரு தனியார் ஆண்கள் பள்ளி ஆகும். இது 1874, மார்ச் 2 இல் நிறுவப்பட்டது.  

1874 மார்ச் 2 ஆம் நாள் மெதடிஸ்தத் திருச்சபையின் நிறுவனர் ஜோன் உவெசுலியின் நினைவாக அவரது நினைவு நாள் அன்று கொழும்பின் நடுப்பகுதியில் புறக்கோட்டையில் டாம் வீதியில் கொழும்பு மெதடிஸ்த திருச்சபையினரால் உவெசுலி கல்லூரி ஆரம்பிக்கப்பட்டது. பின்னர் அங்கிருந்து கொழும்பில் பொரல்லைக்கு இடமாற்றப்பட்டது. இக்கல்லூரியின் முதல் அதிபராக வண. சாமுவேல் வில்க்கின் பணியாற்றினார். இப்பாடசாலை முக்கியமாக சீர்திருத்தக் கிறித்தவர்களுக்கு என ஆரம்பிக்கப்பட்டதாயினும், இப்போது இங்கு பல மதத்தவர்களும் ஆங்கிலம், சிங்களம், தமிழ் என மூன்று மொழிகளிலும் ஆரம்ப, மற்றும் இடைநிலைக் கல்வியைப் பெறுகின்றனர். இப்பள்ளியில் ஆண்டு ஒன்று முதல் 13 வரை வகுப்புகள் நடைபெறுகின்றன.  

## உவெசுலி கல்லூரியில் படித்தவர்கள்
- சேர் ஒலிவர் குணதிலக்க, ஆளுநர் (1954–1962)
- ஆறுமுகம் கனகரத்தினம், வழக்கறிஞர், அரசியல்வாதி
- சுப்பிரமணியம் சிவபாலன், அரசியல்வாதி
- முகம்மது மாக்கான் மாக்கார், அரசியல்வாதி
- எம். எச். மொகம்மது, அரசியல்வாதி
- மகாதேவன் சதாசிவம், துடுப்பாட்ட வீரர்
- பிரண்டன் குருப்பு, துடுப்பாட்ட வீரர்
- பர்வீஸ் மஹ்ரூப், துடுப்பாட்ட வீரர்
- ஜெப்ரி வான்டர்சே, துடுப்பாட்ட வீரர்
# கிழக்கு ராண்ட்


**கிழக்கு ராண்ட் ** (East Rand) மகா ஜோகானஸ்பேர்க் பெருநகர்ப் பகுதியுடன் செயற்திட்டங்களுக்காக இணைந்துள்ள விட்வாடர்சுராண்டின் கிழக்கு நகரப் பகுதியாகும். 1886ஆம் ஆண்டு தங்கம் பொதிந்த கடற்பாறை கண்டுபிடிக்கப்பட்ட பின்னர் ஐரோப்பியர் குடியேற்றம் நிகழ்ந்த பகுதியாகும். இங்கு துவங்கிய தங்க வேட்டையே ஜோகானஸ்பேர்க் குடியேற்றத்திற்கு காரணமாக அமைந்தது.  

நிறவெறிக் கொள்கை முடிவிற்கு வரும் தருவாயில் இங்குள்ள கறுப்பின நகரப்பகுதிகளில் ஆபிரிக்க தேசிய காங்கிரஸ் தொண்டர்களுக்கும் இங்காதா விடுதலை கட்சித் தொண்டர்களுக்கும் பலத்த கைகலப்புகள் ஏற்பட்டன. .  

இந்த வலயம் மேற்கில் கெர்மிஸ்டனிலிருந்து கிழக்கே ஸ்பிரிங்ஸ் வரையும் தெற்கே நிகெல் வரையும் பரவியுள்ளது. இப்பகுதியில் போக்ஸ்பர்க், பெனோனி, பிராக்பன், கெம்ப்டன் பார்க், ஈடென்வேல், பெட்பார்வியூ ஆகிய நகரங்கள் உள்ளடங்கி உள்ளன.  

தென்னாபிரிக்காவின் நகராட்சிகளின் சீர்திருத்தத்தின்போது கிழக்கு ராண்டின் உள்ளூராட்சிகள் ஒருங்கிணைக்கப்பட்டு 1999ஆம் ஆண்டு ஒரே நகராட்சியாக *அமைதியின் இடம்* எனப் பொருள்பட "எகுர்யுலேனி பெருநகர மாநகராட்சி" (Ekurhuleni Metropolitan Municipality) எனப் பெயரிடப்பட்டது.  

மேற்கு ராண்ட் போலவே இதுவும் தனி மாநகராட்சியாக இருந்தபோதும் மகா ஜோகானஸ்பேர்க் பெருநகர்ப் பகுதியுடன் இப்பகுதி இணைக்கப்பட்டுள்ளது. எனவே கிழக்கு ராண்டின் தொலைபேசி அழைப்புக் குறியீடு ஜோகானஸ்பேர்கின் 011 ஆக உள்ளது. கிழக்கு ராண்ட் பகுதியில் வசிப்போர் ஜோனஸ்பேர்கில் பணியாற்றுவதும் அதேபோல ஜோகானஸ்பேர்க் மக்கள் இங்கு பணியாற்றுவதும் வழமையானதே.
# டிக் டைல்டெஸ்லே


**டிக் டைல்டெஸ்லே** (*Dick Tyldesley*, பிறப்பு: மார்ச்சு 11 1897, இறப்பு: செப்டம்பர் 17 1943), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 397 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1930 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எர்னஸ்ட் டில்டெஸ்லி


**எர்னஸ்ட் டில்டெஸ்லி** (*Ernest Tyldesley*, பிறப்பு: பிப்ரவரி 5 1889, இறப்பு: மே 5 1962), இங்கிலாந்து அணியின் துடுப்பாட்டக்காரர் ஆவார். இவர் 14 தேர்வுத் துடுப்பாட்டப் போட்டிகளிலும் , 648 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1929 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜொன்னீ டெல்டெஸ்லே



**ஜொன்னீ டெல்டெஸ்லே** (*Johnny Tyldesley*, பிறப்பு: நவம்பர் 22 1873, இறப்பு: நவம்பர் 27 1930), இங்கிலாந்து அணியின் துடுப்பாட்டக்காரர். இவர் 31 தேர்வுத் துடுப்பாட்டப் போட்டிகளிலும் , 608 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1909 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எட்வர்ட் டைல்கோட்


**எட்வர்ட் டைல்கோட்** (*Edward Tylecote*, பிறப்பு: சூன் 23 1849, இறப்பு: மார்ச்சு 15 1938), இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும் , 93 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1886 இல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெட் டைலர்


**டெட் டைலர்** (*Ted Tyler*, பிறப்பு: அக்டோபர் 13 1864, இறப்பு: சனவரி 25 1917 ), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 185 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பிராங்க் டைசன்


**பிராங்க் டைசன்** (*Frank Tyson*, (6 சூன் 1930 – 27 செப்டம்பர் 2015) என்பவர் இங்கிலாந்து அணியின் முன்னாள் துடுப்பாட்டக்காரர் ஆவார். இவர் 17 தேர்வுத் துடுப்பாட்டப் போட்டிகளிலும் 244 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 - 1959 ஆம் ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

இவர் 1960 இல் ஆத்திரேலியாவுக்கு குடிபெயர்ந்த பின்னர் பள்ளி ஆசிரியர், பத்திரிகையாளர், துடுப்பாட்டப் பயிற்சியாளர் மற்றும் துடுப்பாட்ட வர்ணனையாளர் போன்ற பல்வேறு பணிகளில் பணியாற்றினார். பத்திரிகைகளால் " டைபூன் டைசன் " என்று புனைபெயர் கொண்டு அழைக்கப்பெற்ற இவர், துடுப்பாட்டத்தில் சிறந்த விரைவுபந்து வீச்சாளர்களில் ஒருவராக பல வர்ணனையாளர்களால் கருதப்பட்டார் ஏபிசி மற்றும் சேனல் நைனில் 26 ஆண்டுகள் துடுப்பாட்ட வர்ணனையாளராக பணியில் இருந்தார்.  

## ஆரம்பகால வாழ்க்கை
டைசனின் தாயார் வயலட் டைசன் (பிறப்பு 1892) மற்றும் இவரது தந்தை யார்கசயர் சாயமிடும் நிறுவனத்தில் பணிபுரிந்தார், ஆனால் இவரது மகன் இங்கிலாந்துத் துடுபாட்ட அணிக்குத் தேர்ந்தெடுப்பதற்கு முன்பு அவர் இறந்தார். சிறுவனாக இருந்தபோது, தனது அண்ணன் டேவிட் டைசனுடன் துடுப்பாட்டம் விளையாடினார், இவர் இரண்டாம் உலகப் போரின் போது ஆத்திரேலியாவில் பணியாற்றினார். மிடில்டனில் உள்ள ராணி எலிசபெத்தின் இலக்கணப் பள்ளியில் கல்வி கற்றார், டர்காம் பல்கலைக்கழகத்தின் ஆட்ஃபீல்டு கல்லூரியில் ஆங்கில இலக்கியம் பயின்றார்  

ஒரு பல்கலைக்கழக பட்டதாரி என்ற முறையில், 1950 களில் தொழில்முறை துடுப்பாட்ட வீரர்களிடையே டைசன் பரவலாக அறியப்பட்டார். இவர் ஒரு தகுதிவாய்ந்த பள்ளி ஆசிரியராக இருந்தார், மேலும் ஜெஃப்ரி சாசர், ஜார்ஜ் பெர்னார்ட் ஷா மற்றும் வர்ஜீனியா வூல்ஃப் ஆகியோரின் படைப்புகளை சுற்றுப்பயணங்களில் வாசிக்கும் பழக்கம் கொண்டவராக இருந்தார். ஸ்லெட்ஜிங் செய்யும் மட்டையாளர்களுக்கு இவர் வேர்ட்ஸ்வொர்த்தை மேற்கோள்களை பதிலாக சுட்டிக் காட்டினார். இவர் தனது தேசிய சேவையை (போரின் போது ) ராயல் கார்ப்சு ஆஃப் சிக்னல்களில் 1952 இல் ஒரு விசைப்பலகை இயக்குநராக இருந்தார். விளையாட்டு வீரர்கள் பொதுவாக தலைமையக ஊழியர்களாகப் பணிபுரிந்தனர். இவர் தலைமையக 4 ஆவது பயிற்சி படைப்பிரிவில் பணியாற்றினார். இவர் துப்பாக்கிகளை வெறுத்தார், இவர் தனது துப்பாக்கி பயிற்சியை எடுத்தபோது, தான் எப்போதும் இலக்கை தவறவிட்டதாக கூறினார். 1952-53 ஆம் ஆண்டில் இவர் மரங்களை வெட்டுபவராகப் பணிபுரிந்தார். இதனை ஜோன் ஸ்னோ ஒரு விரைவு வீச்சாளரின் தசைகளை வளர்ப்பதற்கான ஒரு சிறந்த பயிற்சியாகக் கருதினார் மற்றும் துடுப்பாட்ட வீரர்களுக்கான ஆல்ஃப் கோவரின் கிழக்கு மலை உட்புற பள்ளியில் பயின்றார்.
# எசன்



**எசன் ** (Essen, ) செருமனியின் வட ரைன்-வெஸ்ட்பாலியாவின் ரூர் பகுதியில் அமைந்துள்ள ஓர் நகரம். ரூர் ஆற்றின் கரையில் அமைந்துள்ள இந்த நகரத்தின் மக்கள்தொகை (சூன் 30, 2008 படி) ஏறத்தாழ 579,000. இது செருமனியின் ஒன்பதாவது மிகப்பெரும் நகரமாக உள்ளது. ரூர் பகுதியின் சார்பாக 2010ஆம் ஆண்டின் *ஐரோப்பிய பண்பாட்டு தலைநகராக* விளங்கியது.  

முந்தைய செருமனியின் நிலக்கரி மற்றும் இரும்பு ஆலைகளுக்கு மிக முக்கியமான மையமாக விளங்கிய எசன் வரலாற்றில் நாற்றாண்டுகள் பழமையான க்ரூப் குடும்ப இரும்பு தொழிற்சாலைகள் புகழ் வாய்ந்தவை. தற்போதைய எசன் சேவைகள் பொருளாதாரத்திலும் வல்லமை பெற்று அண்மையிலுள்ள டுசல்டோர்ஃப்புடன் இணைந்து ரூர் பகுதியின் *மேசைத் தொழிலகமாக* விளங்குகிறது. செருமனியின் 100 பெரும் நிறுவனங்களில் 13க்கு தலைமையகமாகவும் பல மண்டல நிறுவனங்களின் இருப்பிடமாகவும் உள்ளது.  

1958ஆம் ஆண்டு எசன் ரோமன் கத்தோலிக்க மறைமாவட்ட (*Ruhrbistum*) தலைமையகமாக தேர்ந்தெடுக்கப்பட்டது. 2003இன் துவக்கத்தில் 1972ஆம் ஆண்டிலிருந்து இயங்கி வந்த எசன் பல்கலைக்கழகம் மற்றும் டுயிஸ்பெர்க் பல்கலைக்கழகங்களை இணைத்து டுயிஸ்பெர்க்-எசன் பல்கலைக்கழகம் நிறுவப்பட்டது. இரு நகரங்களிலும் தனது வளாகங்களைக் கொண்டுள்ள இந்த பல்கலைகழகத்தின் மருத்துவமனை எசனில் உள்ளது.
# சான் உடால்


**சான் உடால்** (*Shaun Udal*, பிறப்பு: மார்ச்சு 18 1969), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 11 ஒருநாள் பன்னாட்டுத் துடுப்பாட்டப் போட்டிகளிலும் 301 முதல்தர துடுப்பாட்டப் போட்டிகளிலும், 410 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2005 - 2006 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் உலைட்


**ஜார்ஜ் உலைட்** (*George Ulyett*, பிறப்பு: அக்டோபர் 21 1851, இறப்பு: சூன் 18 1898), இங்கிலாந்து அணியின் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும் , 537 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 - 1889 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தமிழ்நாடு சித்த மருத்துவக் கல்லூரிகள்


இந்திய மருத்துவ முறைகளில் ஒன்றான சித்தா மருத்துவம் குறித்த கல்விகளை அளிக்கும் கல்லூரிகள் சித்தா மருத்துவக் கல்லூரிகள் என அழைக்கப்படுகின்றன. இக்கல்லூரிகளில் சித்தா மருத்துவ அறிஞர் (இளம்நிலை சித்தா மருத்துவம் மற்றும் அறுவை சிகிச்சை) (ஆங்கிலம்: Bachelour of Siddha Medicine and Surgery -B.S.M.S) மற்றும் சித்தா மருத்துவம், சித்தா குணபாடம், சித்தா சிறப்பு மருத்துவம், சித்தா குழந்தை மருத்துவம், சித்தா நோய்நாடல், சித்தா நஞ்சு நூலும் மருத்துவ நூலும் எனும் ஆறு பிரிவுகளின் கீழ் முதுநிலைப் பட்டப்படிப்புகளும் அளிக்கப்படுகின்றன.  

தமிழ்நாட்டில் தமிழ்நாடு அரசின் கட்டுப்பாட்டிலான, திருநெல்வேலி, பாளையங்கோட்டையில் ஆண்டுக்கு 100 மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும், சென்னை அரும்பாக்கத்தில் ஆண்டுக்கு 50 மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும் உள்ளன. இவை தவிர கன்னியாகுமரி மாவட்டத்திலுள்ள முன்சிறை, காஞ்சிபுரம் மாவட்டத்திலுள்ள பூந்தண்டலம் மற்றும் திருப்பெரும்புதூர் ஆகிய மூன்று இடங்களில் தலா 30 மாணவர் சேர்க்கைக்கான இடங்களைக் கொண்ட 3 சுயநிதி சித்தா மருத்துவக் கல்லூரிகள் உள்ளன. இக்கல்லூரிகளில் அரசுக் கல்லூரிகளில் ஆண்டுக்கு 150 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 90 மாணவர் சேர்க்கைக்கான இடங்களும் என மொத்தம் 240 மாணவர் சேர்க்கைக்கான இடங்கள் உள்ளன.
# டெரெக் அன்டர்வுட்


**டெரெக் அன்டர்வுட்** (*Derek Underwood*, பிறப்பு: சூன் 8 1945), இங்கிலாந்து அணியின் துடுப்பாட்டக்காரர். இவர் 86 தேர்வுத் துடுப்பாட்டப் போட்டிகளிலும் , 26 ஒருநாள் பன்னாட்டுத் துடுப்பாட்டப் போட்டிகளிலும் 676 முதல்தர துடுப்பாட்டப் போட்டிகளிலும், 411 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1966 - 1982 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். சூலை 16, 2019 இல் பன்னாட்டுத் துடுப்பாட்ட அவையின் புகழரங்கில் ஆலன் பார்டர், டேவிட் கோவர் மற்றும் நீல் ஹார்வி ஆகியோருடன் இடம்பெற்றார்.
# தமிழ்நாடு ஆயுர்வேத மருத்துவக் கல்லூரிகள்


இந்திய மருத்துவ முறைகளில் ஒன்றான ஆயுர்வேத மருத்துவம் குறித்த கல்விகளை அளிக்கும் கல்லூரிகள் ஆயுர்வேத மருத்துவக் கல்லூரிகள் என அழைக்கப்படுகின்றன. இக்கல்லூரிகளில் ஆயுர்வேதாச்சார்யா (இளம்நிலை ஆயுர்வேத மருத்துவம் மற்றும் அறுவை சிகிச்சை) (ஆங்கிலம்: Bachelour of Ayurvedic Medicine and Surgery -B.A.M.S.) எனும் இளநிலைப் பட்டப்படிப்புகள் அளிக்கப்படுகின்றன.  

தமிழ்நாட்டில் அரசு ஆயுர்வேத மருத்துவக் கல்லூரி ஒன்று நாகர்கோவிலில் செயல்பட்டுவருகிறது . தனியார் நிர்வாகத்தின் கீழான சுயநிதி ஆயுர்வேத மருத்துவக் கல்லூரிகள் ஐந்து உள்ளன. இவற்றுள் சென்னையிலுள்ள கொரட்டூர், கோயம்புத்தூர் மாவட்டத்திலுள்ள சூலூர், திருச்சி மாவட்டத்திலுள்ள சன்னாசிப்பட்டி, காஞ்சிபுரம் மாவட்டத்திலுள்ள பூந்தண்டலம் ஆகிய இடங்களில் உள்ள நான்கு சுயநிதிக் கல்லூரிகளில் கல்லூரி ஒவ்வொன்றிலும் 30 மாணவர் சேர்க்கைக்கான இடங்களும், காஞ்சிபுரம் மாவட்டத்திலுள்ள திருப்பெரும்புதூர் எனும் ஊரிலுள்ள சுயநிதிக் கல்லூரியில் 20 மாணவர் சேர்க்கைக்கான இடங்களும் என்று மொத்தம் 140 மாணவர் சேர்க்கைக்கான இடங்கள் உள்ளன.
# தமிழ்நாடு யுனானி மருத்துவக் கல்லூரிகள்


இந்திய மருத்துவ முறைகளில் ஒன்றான யூனானி மருத்துவம் குறித்த கல்விகளை அளிக்கும் கல்லூரிகள் சித்த மருத்துவக் கல்லூரிகள் என அழைக்கப்படுகின்றன. இக்கல்லூரிகளில் காமில்-ஈ-டிப்-ஓ-ஜாரகட் (இளம்நிலை யூனானி மருத்துவம் மற்றும் அறுவை சிகிச்சை) (ஆங்கிலம்: Bachelor of Unani Medicine and Surgery) எனும் இளநிலைப் பட்டப் படிப்பு அளிக்கப்படுகிறது.  

தமிழ்நாட்டில் தமிழ்நாடு அரசின் கட்டுப்பாட்டிலான, சென்னை அரும்பாக்கத்தில் ஆண்டுக்கு 26 மாணவர் சேர்க்கைக்கான இடங்களைக் கொண்ட அரசினர் யுனானி மருத்துவக் கல்லூரி ஒன்று மட்டுமே உள்ளது.
# பிரையன் வாலன்டின்


**பிரையன் வெலன்டைன்** (*Bryan Valentine*, பிறப்பு: சனவரி 17 1908, இறப்பு: பெப்ரவரி 2 1983), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 339 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1939 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மைக்கல் வோகன்


**மைக்கல் வோகன் ** (*Michael Vaughan*, பிறப்பு: அக்டோபர் 29 1974 , இங்கிலாந்து அணியின் முன்னாள் துடுப்பாட்டக்காரர் மற்றும் தலைவர் ஆவார்.. இவர் 82 தேர்வுத் துடுப்பாட்டப் போட்டிகளிலும் , 86 ஒருநாள் பன்னாட்டுத் துடுப்பாட்டப் போட்டிகளிலும் 268 முதல்தர துடுப்பாட்டப் போட்டிகளிலும், 282 ஏ-தர துடுப்பாட்டப் போட்டிகளிலும், 265 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.  

வாகன் 51 தேர்வுத் துடுப்பாட்டப் போட்டிகளில் இங்கிலாந்துத் துடுப்பாட்ட அணியின் தலைவராக இருந்தார்.அதில் 26 போட்டிகளில் இங்கிலாந்து அணி வெற்றி பெற்றது. அதில் ஒரு போட்டியில் உலக சாதனை படைத்தது. 2004 ஆம் ஆண்டில் உள் நாட்டில் நடைபெற்ற தேர்வுத் துடுப்பாட்டப் போட்டியில் இவரின் தலைமையிலான அணி அனைத்துப் போட்டிகளிலும் வெற்றி பெற்றது.2005 ஆம் ஆண்டில் நடைபெற்ற ஆஷஸ் தொடரில் 2–1 என்ற வெற்றியைப் பெற்றது. இது 1986/87 ஆம் ஆண்டிற்குப் பிறகான இங்கிலாந்தின் முதல் ஆஷஸ் வெற்றியாகும்.தொடர்ச்சியான முழங்கால் காயம், மற்ற தொடக்க வீரர்களுக்கு ( ஆண்ட்ரூ ஸ்ட்ராஸ் மற்றும் அலெஸ்டர் குக் ) இடமளிக்கும் இவரது முடிவும்,தலைவர் பதவியின் அழுத்தங்களும் இவரது தொழில் வாழ்க்கையின் பிற்பகுதியில் வாகனின் மட்டையாட்டத்தில் பாதிப்பை ஏற்படுத்தின. தேர்வுத் துடுப்பாட்டப் போட்டிகளில் இவர் தலைவராக இருந்த சமயத்தில் இவரது மட்டையாட்ட சராசரி 36.02 ஆகவும் தலைவராக இல்லாத சமயத்தில் 50.95 ஆகவும் இருந்தது.வாகன் 30 ஜூன் 2009 அன்று முதல் தர துடுப்பாட்டத்தில் இருந்து ஓய்வு பெறுவதாக அறிவித்தார்.  

## ஆரம்பகால வாழ்க்கை
மைக்கேல் பால் வாகன் , கிரேட்டர் மான்செஸ்டரில் உள்ள எக்லெசில் பிறந்தார் கிரஹாம் மற்றும் டீ வாகனின் இளைய மகனும், 20 ஆம் நூற்றாண்டின் முற்பகுதியில் லங்காஷயர் மற்றும் இங்கிலாந்து துடுப்பாட்ட வீரர்களான எர்னஸ்ட் மற்றும் ஜானி டைல்டெஸ்லி ஆகியோரின் மருமகனும் ஆவார். இவருக்கு ஒன்பது வயதாக இருந்தபோது இவரது குடும்பம் செபீல்டிற்கு குடிபெயர்ந்தது. இவரது தந்தை, ஒரு பொறியியலாளர், வோர்ஸ்லி மூன்றாவது லெவன் அணியின் தலைவராக இருந்தார். "எனக்கு 10 வயதாக இருந்தபோது மான்செஸ்டர் அசோசியேஷன் லீக்கில் என் அப்பா வோர்ஸ்லிக்காக விளையாடும்போது எல்லைக் கோட்டில் பந்துகளை அடித்ததே துடுப்பட்டத்தைப் பற்றிய எனது முதல் நினைவு" என இவர் கூறினார். இவரது மூத்த சகோதரரான டேவிட் இவரை துடுப்பாட்டம் விளையாட ஊக்குவித்தார். இவர் சில்வர்டேல் பள்ளியில் பயின்றார், பின்னர் கால்பந்தில் ஆர்வத்துடன் இருந்தார். "எனக்கு போதுமான வாய்ப்பு இருந்திருந்தால் நான் ஒரு கால்பந்து வீரராக இருக்க விரும்புவேன். ஆனால் என் முழங்கால்கள் ஒருபோதும் எனக்கு ஒத்துழைக்கவில்லை" எனத் தெரிவித்தார்.  

## சொந்த வாழ்க்கை
வாகன், நிக்கோலா ஷானனை ( வடக்கு அயர்லாந்தைப் பூர்வீகமாகக் கொண்டவர்) செப்டம்பர் 27, 2003 அன்று மணந்தார். இந்தத் தம்பதியருக்கு மூன்று குழந்தைகள் உள்ளனர். இவரது இரண்டாவது உறவினர் ஈவா பிரைசாக நடித்த முன்னாள் நடிகை கேத்தரின் டைல்டெஸ்லி ஆவார். 2005 ஆம் ஆண்டில் இவர்கள் செபீடு, தோரேவில் இருந்து டெர்பிசயரில் உள்ள பாஸ்லோவிற்கு குடிபெயர்ந்தனர்.  

## துடுப்பாட்ட வாழ்க்கை
முதன்மையாக மட்டையாளராகவும் அவ்வப்போது சுழற்பந்து வீச்சாளராகவும் இருந்த வாகன் 17 வயதில் தொழில்முறை துடுப்பட்டப் போட்டிகளில் விளையாடத் தொடங்கினார், மேலும் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக 1993/94 இல் இலங்கைக்கு எதிரான சுற்றுப்பயணத்திலும், 1994 இல் இந்தியாவுக்கு எதிராக உள்நாட்டில் நடைபெற்ற போட்டியிலும் தலைவராக இருந்தார். 1999 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
# தமிழ்நாடு ஓமியோபதி மருத்துவக் கல்லூரிகள்

இந்திய மருத்துவ முறைகளில் ஒன்றான ஓமியோபதி மருத்துவம் குறித்த கல்விகளை அளிக்கும் கல்லூரிகள் ஓமியோபதி மருத்துவக் கல்லூரிகள் என அழைக்கப்படுகின்றன. இக்கல்லூரிகளில் இளம்நிலை ஓமியோபதி மருத்துவம் (ஆங்கிலம்: Bachelour of Homoeopathic Medicine and Surgery) இளநிலைப் பட்டப்படிப்பு அளிக்கப்படுகிறது.  

தமிழ்நாட்டில் தமிழ்நாடு அரசின் கட்டுப்பாட்டிலான, [மதுரை மாவட்டம்]], திருமங்கலத்தில் ஆண்டுக்கு 50 மாணவர் சேர்க்கைக்கான இடங்களைக் கொண்ட அரசினர் ஓமியோபதி மருத்துவக் கல்லூரி உள்ளது. கன்னியாகுமரி மாவட்டத்திலுள்ள ஆத்தூர், நாமக்கல் மாவட்டத்திலுள்ள கோனேரிப்பட்டி, சென்னையிலுள்ள போரூர், கன்னியாகுமரி மாவட்டத்திலுள்ள குலசேகரம், காஞ்சிபுரம் மாவட்டத்திலுள்ள பூந்தண்டலம், சேலம் மற்றும் கோயம்புத்தூரில் இரண்டு கல்லூரிகள் என மொத்தம் எட்டு சுயநிதிக் கல்லூரிகள் உள்ளன. இக்கல்லூரிகளில் அரசுக் கல்லூரியில் ஆண்டுக்கு 50 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 400 மாணவர் சேர்க்கைக்கான இடங்களும் என மொத்தம் 450 மாணவர் சேர்க்கைக்கான இடங்கள் உள்ளன.
# தமிழ்நாடு இயற்கை மருத்துவம் மற்றும் யோகா அறிவியல் கல்லூரிகள்


இந்திய மருத்துவ முறைகளில் ஒன்றான இயற்கை மருத்துவம் மற்றும் யோகா அறிவியல் குறித்த கல்விகளை அளிக்கும் கல்லூரிகள் இயற்கை மருத்துவம் மற்றும் யோகா அறிவியல் கல்லூரிகள் என அழைக்கப்படுகின்றன. இக்கல்லூரிகளில் இளம்நிலை இயற்கை மருத்துவம் மற்றும் யோகா அறிவியல் (ஆங்கிலம்: Bachelour of Naturopathy and Yogic Sciences) எனும் பட்டப்படிப்பு அளிக்கப்படுகிறது.  

தமிழ்நாட்டில் தமிழ்நாடு அரசின் கட்டுப்பாட்டிலான, சென்னை அரும்பாக்கத்தில் ஆண்டுக்கு 10 மாணவர் சேர்க்கைக்கான இடங்களைக் கொண்ட அரசினர் யோகா மற்றும் இயற்கை மருத்துவக் கல்லூரி உள்ளது. இது தவிர உதகமண்டலத்தில் ஆண்டுக்கு 60 மாணவர் சேர்க்கைக்கான இடங்களைக் கொண்ட ஒரு சுயநிதிக் கல்லூரி, சேலம் மற்றும் கன்னியாகுமரி மாவட்டத்திலுள்ள குலசேகரம் எனுமிடத்திலும் இரு சுயநிதிக் கல்லூரிகள் என மூன்று சுயநிதிக் கல்லூரிகள் உள்ளன. இக்கல்லூரிகளில் அரசுக் கல்லூரியில் ஆண்டுக்கு 10 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 140 மாணவர் சேர்க்கைக்கான இடங்களும் என மொத்தம் 150 மாணவர் சேர்க்கைக்கான இடங்கள் உள்ளன.
# ஹெட்லி வெரிட்டி


**ஹெட்லி வெரிட்டி** (Hedley Verity 18 மே 1905 &nbsp; - 31 ஜூலை 1943) 1930 மற்றும் 1939 க்கு இடையில் யார்க்ஷயர் மற்றும் இங்கிலாந்து அணிக்காக விளையாடிய ஒரு தொழில்முறை முன்னாள் துடுப்பாட்ட வீரர் ஆவார். இடது-கை வழமைச் சுழல் பந்து வீச்சாளரான இவர் முதல் தரத் துடுப்பாட்டப் போட்டிகளில் 1,956 இழப்புகளைக் கைப்பற்றினார். மேலும் தேர்வுத் துடுப்பாட்டப் போட்டிகளில் 40 போட்டிகளில் விளையாடி 144 இழப்புகளைக் கைப்பற்றியுள்ளார். 1932 ஆம் ஆண்டில் விசுடன் துடுப்பாட்ட நாட்குறிப்பில் இவர் இடம்பெற்றார்.  

## ஆரம்பகால வாழ்க்கை
1905 மே 18 அன்று லீட்சு பகுதியில் உள்ள ஹெடிங்லேயில் இவர் பிறந்தார். இவர் உள்ளூர் நிலக்கரி நிறுவனத்தில் பணிபுரிந்த ஹெட்லி வெரிட்டி மற்றும் ஞாயிறு பள்ளி ஆசிரியரான எடித் எல்விக் ஆகியோரின் மூத்த குழந்தையாக பிறந்தார். வெரிட்டிக்கு, கிரேஸ் மற்றும் எடித் என்ற இரண்டு சகோதரிகளும் இருந்தனர். இவரது குடும்பம் முதலில் ஆர்ம்லிக்கு சென்றது. பின்னர், ரவ்டன் சென்றனர். சிறு வயதிலிருந்தே, லீட்ஸ், பிராட்போர்டு மற்றும் குடும்ப விடுமுறை நாட்களில், ஸ்கார்பாரோவில் யார்க்ஷயர் கவுண்டி துடுப்பாட்ட போட்டிகளை நேரில் பார்த்தார். பின்னர், யெடன் மற்றும் குய்ஸ்லி மேல்நிலைப் பள்ளியில், வெரிட்டி பள்ளி துடுப்பாட்ட அணியில் விளையாடினார். இடது கை விரைவு வீச்சு பந்துகளை வீசினார்.  

## தேர்வுத் துடுப்பாட்டம்
1931 ஆம் ஆண்டில் இவரைப் பல விமர்சகர்களும் பத்திரிகையாளர்களும் ரோட்ஸுடன் ஒப்பிட்டுப் பார்த்தனர். இந்த பருவத்தின் முதல் போட்டியில் யார்க்ஷயர் துடுப்பாட்ட அணி சார்பாக விளையாடினார். முதல் போட்டியில் மேரிலேபோன் துடுப்பாட்ட சங்கத்திற்கு (எம்.சி.சி) க்கு எதிராக வெரிட்டி 42 ஓட்டங்களை விட்டுக் கொடுத்து 5 இழப்புகளைக் கைப்பற்றினார். மேலும், கேம்பிரிட்ஜ் பல்கலைக்கழகத்திற்கு எதிராக 42 ஓட்டங்களை விட்டுக் கொடுத்து ஐந்து இழப்புகளையும் கைப்பற்றினார். பின்னர், தனது ஐந்தாவது ஆட்டத்தில், அலோன்சோ டிரேக்கிற்குப் பிறகு, யார்க்ஷயருக்காக ஒரே ஆட்டப் பகுதியில் 10 இழக்குகளையும் கைப்பற்றினார். வார்விக்ஷயருக்கு எதிராக, தனது 26 வது பிறந்தநாளில், வெரிட்டி இரண்டாவது ஆட்டப்பகுதியில் 10 இழப்புகளைக் கைப்பற்றினார்.இந்தப் போட்டியில் யார்க்சயர் துடுப்பாட்ட அணி ஓர் ஆட்டப் பகுதி வித்தியாசத்தில் வெற்றி பெற்றது.  

மேலும் லங்காசயர் துடுப்பாட்ட அணிக்கு எதிரான போட்டியில் இவர் 54 ஓட்டங்களை விட்டுக் கொடுத்து ஐந்து இழப்புகளைக் கைப்பற்றினார். ஆனால் பிராங்க்லீ எனும் மட்டையாளர் இவரின் ஒரே நிறைவில் நான்கு ஆறு ஓட்டங்களை எடுத்தார். பின்னர் இலார்ட்சு துடுப்பாட்ட மைதானத்தில் ஜெண்டில் மேன் துடுப்பாட்ட அணிக்கு எதிரான போட்டியில் இவர் விளையாடினார். அந்தப் போட்டியின் முதல் ஆட்டப் பகுதியில் இவர் ஐந்து இழப்புகளைக் கைப்பற்றினார். யார்க்சயர் துடுப்பாட்ட அணிக்கு எதிரான போட்டயில் இவர் சிறப்பாக செயல்பட்டதனைத் தொடர்ந்து இவர் நியூசிலாந்துத் துடுப்பாட்ட அணிக்கு எதிரான துடுப்பாட்டத் தொடரில் தேர்வானார்.தனது முதல் போட்டியில் 75 ஓட்டங்களை விட்டுக் கொடுத்து 4 இழப்புகளைக் கைப்பற்றியது.
# பெட்டி ஆர்க்டேல்


**பெட்டி ஆர்க்டேல் ** (*Betty Archdale*, மே 23, 1907 - சூலை 8, 1973), இங்கிலாந்து பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். இவர் 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெனட் ஆஸ்பினால்


**ஜெனட் ஆஸ்பினால்** (*Janet Aspinall *, பிறப்பு: செப்டம்பர் 12 1959), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984 - 1992 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் வெர்னான்


**ஜார்ஜ் வெர்னான்** (*George Vernon*, பிறப்பு: சூன் 20 1856, இறப்பு: ஆகத்து 10 1902), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 240 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோ வைன்


**ஜோ வைன்** (*Joe Vine*, பிறப்பு: மே 15 1875, இறப்பு: ஏப்ரல் 25 1946), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 547 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் டிரஃப்டன்


**ஜிம் டிரஃப்டன்** (*Jim Troughton*, பிறப்பு: மார்ச்சு 2 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளி லும் 121 முதல்தர துடுப்பாட்டப் போட்டிகளிலும், 131 ஏ-தர துடுப்பாட்டப் போட்டிகளிலும், 68 இருபதுக்கு -20 போட்டிகளிலும் கலந்து கொண்டுள்ளார்.
# சார்பெழுத்து

மொழியை எழுதப் பயன்படுவது எழுத்து. இந்த எழுத்துகளால் எழுதப்பட்ட மொழியில் குறிப்பிட்ட சில எழுத்துகள் மொழியில் சார்ந்திருக்கும் இடத்தால் ஒலிக்கும் மாத்திரை குன்றும். செய்யுளில் மாத்திரை குன்றும் இடங்களில் சில எழுத்துகள் கூட்டியும் எழுதப்படும்.  

இப்படிச் சார்பால் தன் இயல்புத்தன்மை மாறும் எழுத்துகளை முன்னோர் **சார்பெழுத்து** என்றனர். இப்படிச் சார்பெழுத்து என்னும் பாகுபாட்டைத் தொல்காப்பியர் குறிப்பிட்டுவிட்டதால் நன்னூல் சார்பல்லா எழுத்துகளை முதலெழுத்து எனக் குறிப்பிட்டுத் தெளிவுபடுத்தியது.  

"சார்ந்து வரின் அல்லது தமக்கு இயல்பு இல் எனத் தேர்ந்து வெளிப்படுத்த ஏனை மூன்று" என்று தொல்காப்பியர் இதனை விளக்குகிறார். (பிறப்பியல்)  

**தாய்தந்தையரைச் சார்ந்து குழந்தை வாழ்வது போல இந்தச் சார்பெழுத்துகள் உயிரெழுத்துகளையும், மெய்யெழுத்துகளையும் சார்ந்து வாழும்.**  

உயிரெழுத்துகள் 12, மெய்யெழுத்துகள் 18, ஆகமொத்தம் 30 எழுத்துகள் முதல்-எழுத்துகள்.  
கி.மு. ஐந்தாம் நூற்றாண்டில் தோன்றிய தொல்காப்பியம் சார்பெழுத்துகள் மூன்று என்கிறது.. அவை குற்றியலிகரம், குற்றியலுகரம், ஆய்தம் என்பன.  

ஏறத்தாழ 1700 ஆண்டுகளுக்குப் பின்னர்த் தோன்றிய நன்னூல் சார்பழுத்துகள் 10 வகை எனக் காட்டுகிறது. இந்த 10 என்னும் பாகுபாட்டுக்குத் தொல்காப்பியத்தில் தோற்றுவாய் உள்ளது. அவற்றை இப்பட்டியலில் காணலாம்.  

| நன்னூல் | தொல்காப்பியம நூற்பா | தொல்காப்பிய நூற்பா வரிசை எண் |  |
| --- | --- | --- | --- |
| உயிர்மெய் | உயிர்மெய் அல்லன மொழிமுதல் ஆகா | 1-2-27 |  |
| ஆய்தம் | தொல்காப்பியர் காட்டிய மூன்றில் ஒன்று | - |  |
| உயிரளபெடை | குற்றிசை மொழிவயின் நின்றிசை நிறைக்கும் நெட்டெழுத்து இம்பர் ஒத்த குற்றெழுத்தே | 1-2-7 |  |
| ஒற்றளபெடை | - | - |  |
| குற்றியலிகரம் | தொல்காப்பியர் காட்டிய மூன்றில் ஒன்று | - |  |
| குற்றியலுகரம் | தொல்காப்பியர் காட்டிய மூன்றில் ஒன்று | - |  |
| ஐகாரக் குறுக்கம் | - | - |  |
| ஔகாரக் குறுக்கம் | - | - |  |
| மகரக் குறுக்கம் | வகரம் மிசையும் மகரம் குறுகும் | 1-8-25 |  |
| ஆய்தக் குறுக்கம் | ஆய்தம் அஃகும் | 1-2-7 | } |

12-ஆம் நூற்றாண்டில் தோன்றிய நேமிநாதம் தொல்காப்பியர் வழியில் சார்பெழுத்துகள் 3 எனக் காட்டிச் செல்கிறது. 13-ஆம் நூற்றாண்டில் தோன்றிய நன்னூல் சார்பெழுத்துகள் 10 என்கிறது. நன்னூலுக்குப் பின்னர்த் தோன்றிய பிரயோக விவேகம், இலக்கணக் கொத்து ஆகிய நூல்கள் நன்னூலை வழிமொழிகின்றன.  

உயிர்மெய்  
:க்+அ=க தொடக்கத்தன  
ஆய்தம்  
:எஃகு தொடக்கத்தன முற்றாய்தம்  
உயிரளபெடை  
:கெடுப்பதூஉம் கெட்டார்க்குச் சார்வாய் மற்று ஆங்கே எடுப்பதூஉம் எல்லாம் மழை தொடக்கத்தன  
ஒற்றளபெடை  
:கண்ண் தண்ண் எனக் கண்டும் கேட்டும் தொடக்கத்தன  
குற்றியலிகரம்  
:நாகு+யாது=நாகியாது தொடக்கத்தன  
குற்றியலுகரம்  
:நாகு அன்று தொடக்கத்தன  
ஐகாரக் குறுக்கம்  
:ஐப்பசி, வலையன், குவளை  
ஔகாரக் குறுக்கம்  
:ஔவை என்பதை அவ்வை என ஒலிக்கும்போது ஔகாரக்குறுக்கம்  
மகரக் குறுக்கம்  
:வரும்வருவாய்  
ஆய்தக் குறுக்கம்  
:அஃகடிய (அவை கடிய)  

## அடிக்குறிப்புகள்

## வெளிப் பார்வை
- சார்பெழுத்து பிறத்தல்
# தியூசல்டோர்ஃபு



**தியூசல்டோர்ஃபு** (Düsseldorf ) செருமனியின் வடக்கு ரைன்-வெஸ்பாலியா மாநிலத்தின் தலைநகரமும் ரைன்-ரூர் பெருநகரப்பகுதியின் மையமும் ஆகும்.  

பன்னாட்டு வணிகம் மற்றும் நிதி மையமாக விளங்கும் தியூசல்டோர்ஃபு ஆடை வடிவமைப்பு/புதுப் பாங்கு மற்றும் வணிகச் சந்தைகளுக்குப் பெயர் பெற்றது. ஐரோப்பிய பெருநகரத் தொகுப்பின் மையத்தில் அமைந்துள்ள இந்த நகரம் ஐந்து ஃபார்ட்ச்சூன் குளோபல் 500 நிறுவனங்களுக்கும் பல செருமானிய பங்குச்சந்தைக் குறியீட்டெண்ணில் (டாக்ஸ்) உள்ள நிறுவனங்களுக்கும் தலைமையகமாக விளங்குகிறது. இங்குள்ள மெஸ் தியூசல்டோர்ஃபு என்ற சந்தைப்படுத்தல் நிறுவனம் உலகின் வணிகச் சந்தைகளில் ஐந்தில் ஒன்றுக்கு அண்மித்த அளவில் ஒழுங்குபடுத்துகிறது.  

பண்பாட்டில், தியூசல்டோர்ஃபின் நுண்கலை சங்கமான *குன்ஸ்டாக் அகாதெமி டுசல்டோர்ஃப்* பெயர்பெற்றது. துவக்ககால இலத்திரனியல் இசை மீதான தாக்கத்திற்கும் (கிராஃப்ட்வொர்க்) மிகப்பெரும் சப்பானிய குடியேற்றத்திற்கும் அறியப்பட்டது. ரைன் ஆற்றங்கரையில் ஒவ்வொரு ஆண்டும் சூலையில் நடத்தப்படும் *ரைன் மீதான பெரும் சந்தை* விழாவிற்கு 4.5 மில்லியன் மக்கள் வருகை தருகின்றனர்.  

நகர எல்லைக்குள் உள்ள மக்கள்தொகை கொண்டு செருமனியின் ஏழாவது மிகப்பெரும் நகரமாக விளங்குகிறது. பெருநகரப் பகுதியில் 1.5 மில்லியன் மக்கள்தொகை கொண்டு நாட்டின் ஐந்து உலக நகரங்களில் ஒன்றாக திகழ்கிறது. 2009ஆம் ஆண்டிற்கான *மெர்சரின் உலக வாழ்க்கைத்தர கணக்கெடுப்பில்* தியூசல்டோர்ஃபு உலகளவில் ஆறாவதாகவும் செருமனியில் முதலாவதாகவும் வந்துள்ளது.
# ரிச்சார்ட் ஆக்செல்



பேராசிரியர் **ரிச்சார்ட் ஆக்செல்** (*Richard Axel*) ஒரு அமெரிக்க நரம்புகூறு அறிவியலாளர் ஆவார். இவர் 1946 ஆம் ஆண்டு சூலை 2 - ல் நியூயார்க் மாநகரில் பிறந்தவர். இவருக்கும், இவர் ஆய்வுக்குழுவில் பணிபுரிந்த முனைவர் பட்டம் பெற்ற லின்டா பக் என்ற ஆய்வாளருக்கும், அவர்களுடைய **நுகர்ச்சி அமைப்பினைக்** (olfactory system) குறித்த ஆய்வுப்பணிகளுக்காக 2004 ஆம் ஆண்டிற்கான மருத்துவம் அல்லது உடலியங்கியலுக்கான நோபெல் பரிசு வழங்கப்பட்டது.
# நீல வாழை



**நீல வாழை ** (Blue Banana), **சூடான வாழை** (Hot Banana), **ஐரோப்பிய பெருநகரத் தொகுதி** (European Megalopolis) அல்லது **ஐரோப்பாவின் முதுகெலும்பு** (European Backbone) என்பது மேற்கு ஐரோப்பாவின் 110 மில்லியன் மக்கள்தொகை கொண்ட, இடைவெளிவிட்ட நகரமயமானப் பகுதிகளை இணைத்து அழைக்கப்படும் நிலப்பகுதி ஆகும். வடக்கில் கிட்டத்தட்ட வடமேற்கு இங்கிலாந்து முதல் தெற்கில் மிலன் வரை நீடித்துள்ளது. இதன் வளைவில் (வாழைப்பழம் போன்ற வடிவத்தால் இவ்வாறு அழைக்கப்படலாயிற்று) பிராட்ஃபோர்ட், லீட்ஸ், லிவர்பூல், மான்செஸ்டர், பர்மிங்காம் (ஐக்கிய இராச்சியம்), இலண்டன், ஆம்ஸ்டர்டம், டென் ஹாக், ராட்டர்டேம், பிரசெல்சு, ஆண்ட்வெர்ப், ஐந்தோவன், ரூர், டுசல்டோர்ஃப், கோல்ன், பிராங்க்ஃபுர்ட், லக்சம்பர்க், இசுடுட்கார்ட், இசுட்ராசுபோர்க், சூரிக், துரின், மிலன், மற்றும் செனோவா நகரங்கள் உள்ளன. இது உலகின் மிக கூடுதலான மக்கள்தொகை, நிதி மற்றும் தொழிலகங்கள் செறிவாக உள்ள நிலப்பகுதியாக விளங்குகிறது. இத்தகைய கருத்தாக்கம் *ரோஜர் புருனே*யால் நிர்வகிக்கப்படும் **ரெக்லஸ்** என்ற பிரெஞ்சு நிலவியலாளர்கள் குழு 1989ஆம் ஆண்டு உருவாக்கியது. .
# முலை ஊடுகதிர்ப்படச் சோதனை


**முலை ஊடுகதிர்ப்படச் சோதனை ** (Mammography) முறைமையில் குறைந்தளவு எக்ஸ் கதிர்கள் (பொதுவாக 0.7 mSv) பயன்படுத்தி மனித முலையை ஆராய்வதாகும். இது புற்றுநோய் தன்மையை அறிவதற்கும் நோயுள்ளவர்களைப் பிரிப்பதற்கும் பயன்படுத்தப்படுகிறது. இதன் முதன்மை நோக்கமாக மார்பகப் புற்றுநோய் உள்ளதை நோய்த்தன்மையுள்ள கட்டிகள் மற்றும்/அல்லது நுண் கால்சிய சேர்க்கைகளாலோ துவக்கநிலையிலேயே அறிவதாகும். மார்பகப் புற்றுநோயால் இறப்பவர்களின் எண்ணிக்கையை குறைக்க இந்தச் சோதனை மிகவும் உதவியுள்ளதாகக் கருதப்படுகிறது.  

மார்பகப் புற்றுநோயை துவக்கத்திலேயே கண்டறியும் வண்ணம் பல நாடுகளில் முதிய மகளிருக்கு முலை ஊடுகதிர்ப் படச் சோதனை ஊக்குவிக்கப்படுகிறது.2009ஆம் ஆண்டு ஐக்கிய அமெரிக்காவின் தடுப்பு சேவைகள் செயற்திட்ட அணியினர் 40 முதல் 49 வரை உள்ள மகளிருக்கான சோதனை வழிகாட்டல்களில் பெரும் மாற்றத்தைக் கொணர்ந்தது. சுருக்கமாக, இதன்படி 50 அகவைக்கு மேற்பட்டோருக்கே இச்சோதனைகளை வழக்கமாகச் செய்ய அறிவுறித்தியது. இந்த அரசு அறிவுரையை பல புற்றுநோய் மற்றும் மகளிர் தன்னார்வல அமைப்புகள் எதிர்த்தன. இருப்பினும், அமெரிக்க அரசு இன்னமும் முலை ஊடுகதிர்ச் சோதனையை 50 முதல் 74 வரையுள்ள பெண்களுக்கு இரண்டாண்டுகளுக்கு ஒருமுறை, மருத்துவ முலைச் சோதனைகளுடனோ அல்லாமலோ, அறிவுறுத்தியுள்ளது. மருத்துவச் சோதனைகள் மார்பகப் புற்றுநோய் மரணம் இதன்மூலம் 20% வரை குறைந்துள்ளதாக மதிப்பிடுகிறார்கள். இரு மிக உயர்ந்த தர ஆய்வுகளின் அடிப்படையில் வெளியான கட்டுரையால் 2000 முதல் முலை கதிர்படங்கள் (Mammograms) சர்ச்சைகளுக்கள்ளாகி உள்ளன  

பிற எக்ஸ் கதிர்கள் போலவே முலை ஊடுகதிர் படங்களும் கதிரியக்க விளைவுகளைக் கொண்டு படம் பிடிக்கின்றன. இந்தப் படங்களை ஆராய்ந்து கயிரியக்க மருத்துவர்கள் வழமைக்கு மாறானவற்றை அறிகிறார்கள். எலும்புகளுக்குப் பயன்படுத்தப்படும் குறைந்த அலைநீள எக்ஸ் கதிர்கள் போலல்லாது இங்கு கூடுதல் அலைநீளமுள்ள எக்ஸ் கதிர்கள் (பொதுவாக Mo-K) பயன்படுத்தப்படுகின்றன.  

துவக்க கால மார்பகப் புற்றுநோயைக் கண்டறிய உடற்கூறு முலைச் சோதனையுடன் கூடிய முலைக் கதிர்படச் சோதனை முதன்மை விருப்பத்தேர்வாக உள்ளது. மீயொலி, டக்டோகிராபி, பொசிட்ரோன் வெளியாடு ஊடுகதிர்ப் படச்சோதனை (PEM), மற்றும் காந்த ஒத்ததிர்வு வரைவு ஆகியன கூடுதல் சோதனைகளாக உள்ளன. மீயொலி பொதுவாக முலைக் கதிர்படச் சோதனை மூலம் கண்டறியப்பட்ட கட்டிகளைக் குறித்த மேலாய்வுகளுக்குப் பயன்படுத்தப்படுகிறது. சில மருத்துவமனைகளில் முலை ஊடுகதிர்ப்படம் மூலம் கண்டறியப்படாத நிலையில் உள்ள முலைக்காம்பு குருதிக்கசிவுகளில் நோயறிய டக்டோகிராம் பயன்படுத்தப்படுகிறது. ஐயத்திற்குரிய கண்டுபிடிப்புகளை மேலாய்வு செய்யவும் அறுவை சிகிட்சைக்கு முன்னர் அறுவை செய்முறையை (முலையைத் தக்கவைக்கும் கட்டி நீக்கமா அல்லது முலையையே எடுத்து விடுவதா என) மாற்றக்கூடிய வகையில் ஏதேனும் கூடுதல் வளர்சதைகள் உள்ளனவா என அறியவும் MRI பயனாக உள்ளன.  

முலை தன்-சோதனை (BSE) குணமாக்கக்கூடிய நிலையில் உள்ள புற்றுநோய்களைக் கண்டறிய முன்பு ஊக்குவிக்கப்பட்டாலும் தற்காலத்தில் அதன் செயற்திறன் குறைவின் காரணமாக சுகாதார அதிகாரிகள் பொதுப்பயனிற்கு அறிவுறுத்துவதில்லை. தன-சோதனையை விட பெண்கள் உடல் குறித்த மற்றும் மார்பக நலன் குறித்த விழிப்புணர்வை வளர்ப்பதே அவர்களது நோக்கமாக உள்ளது.  

முலை ஊடுகதிர்ப்படச் சோதனை கண்டறியாத, ஆனால் நோயுள்ள, நிகழ்வுகள் 10 விழுக்காடாக உள்ளது. இது பொதுவாக ஒளிபுகா அளவு செறிவான திசுக்கள் புற்றுக்கட்டியை மறைத்து விடுவதால் ஏற்படுகிறது.
# கிளைசின்


**கிளைசின்** (*Glycine*) [குறுக்கம்: Gly (அ) G] என்னும் அமினோ அமிலம் ஒரு கரிமச்சேர்மம் ஆகும். இதனுடைய வாய்பாடு: NH<sub>2</sub>CH<sub>2</sub>COOH. "பக்கத் தொடரில்" இரண்டு ஹைட்ரசன் அணுக்களை மட்டும் கொண்டுள்ளதால் புரதங்களில் சாதரணமாகக் காணப்படும் 20 அமினோ அமிலங்களில் கிளைசின் மிகவும் சிறியதாகவும், நீர்நாட்டமுள்ள மற்றும் நீர்தவிர்க்கும் இரண்டு சூழல்களிலும் பொருந்தக்கூடியதாகவும் உள்ளது. இதன் குறிமுறையன்கள்: GGU, GGC, GGA மற்றும் GGG. கிளைசின் வண்ணமற்ற, இனிய சுவையுள்ள படிகத்தன்மை கொண்ட திடப் பொருளாகும். இதற்கு சமச்சீரின்மை (chiral) பண்பு கிடையாது.  

## தயாரிப்பு மற்றும் முக்கியப் பண்புகள்

ஹென்றி பிரகோன்னாட் என்னும் பிரெஞ்சு வேதியியலர் மற்றும் மருந்தாளுநர் 1820-ல் ஜெலாட்டினை கந்தக அமிலத்துடன் சேர்த்துக் கொதிக்கவைத்து கிளைசினைக் கண்டறிந்தார்.  

தொழிலகங்களில் குளோரோ அசெடிக் அமிலத்துடன் அமோனியாவை வினைப்படுத்தி கிளைசின் தயாரிக்கப்படுகின்றது.  
:ClCH<sub>2</sub>COOH + 2 NH<sub>3</sub> → H<sub>2</sub>NCH<sub>2</sub>COOH + NH<sub>4</sub>Cl  
இம்முறையில் சுமார் 15 மில்லியன் கிலோகிராம் கிளைசின் ஒரு வருடத்திற்கு உற்பத்திச் செய்யப்படுகிறது.  

இதனுடையக் காடித்தன்மை எண்கள்: 2.35 மற்றும் 9.78. எனவே, அமிலக்காரக் குறியீடு (pH) 9.78 -ட்டிற்கு மேல் பெரும்பாலான கிளைசின் அமைன் எதிரயனிகளாக உள்ளது, H<sub>2</sub>NCH<sub>2</sub>CO<sub>2</sub><sup>-</sup>. அமிலக்காரக் குறியீடு (pH) 2.35 -க்கு கீழே கிளைசின் கரைசல்கள் பெரும்பாலும் கார்பாக்சிலிக் அமில நேரயனிகளாகவே உள்ளது, H<sub>3</sub>N<sup>+</sup>CH<sub>2</sub>CO<sub>2</sub>H. இதனுடையச் சமமின்புள்ளி (pI): 6.06.  

வடிவம்]]  
கிளைசின், கரைசல்களில் இருமுனை அயனி வடிவத்தில் உள்ளது. இவ்வடிவத்தில், பல அணுக்களிலும் உள்ள பகுதி மின்னூட்டங்களை காஸ்டெய்கர் மின்னூட்ட முறையில் கணக்கிடும்போது வரும் மதிப்புகள்: N (+0.2358), H (N- உடன் இணைந்தது) (+0.1964), ஆல்ஃபா-C (+0.001853), H (ஆல்ஃபா-C-யுடன் இணைந்தது) (+0.08799), கார்போனைல் C (+0.085) மற்றும் கார்போனைல் O (-0.5445).  

## உயிரித்தொகுப்பு
கிளைசின், நம் உணவில் தேவையில்லாதது. 3-பாஸ்போ கிளிசரேட்டிலிருந்து பெறப்பட்ட செரின் அமினோ அமிலத்திலிருந்து நம் உடல் உயிர்வேதியியல் முறையில் கிளைசினைத் தொகுத்துக் கொள்கிறது. பெரும்பாலான உயிரினங்களில் செரின் ஹைட்ராக்சி இடமாற்றி நொதி பிரிடாக்சால் பாஸ்பேட் என்னும் துணைக்காரணியின் உதவியுடன் வினையூக்கியாகச் செயல்பட்டு இவ்வுருமாற்றத்தை நிகழ்த்துகிறது:  
: செரின் + டெட்டிரா ஹைட்ரோஃபோலேட் → கிளைசின் + *N<sup>5</sup>*,*N<sup>10</sup>*-மெத்திலீன் டெட்டிரா ஹைட்ரோஃபோலேட் + H<sub>2</sub>O  

முதுகெலும்புயிரிகளின் கல்லீரலில் *கிளைசின் தொகுப்பி* (மறு பெயர்: *கிளைசின் பிளவு நொதி*) என்னும் நொதியால் கிளைசின் தொகுக்கப்படுகின்றது. இத்தொகுப்பு மாற்றம் எளிதில் மீளுறும் தன்மையுள்ளது
# விக்கிப்பீடியா:முதற்பக்கக் கட்டுரைகள்/சூன் 19, 2011


**யால தேசிய வனம்** இலங்கையிலுள்ள தேசிய வனங்களுள் ஆகக் கூடிய எண்ணிக்கையான சுற்றுலாப் பயணிகள் செல்வதும் பரப்பளவில் இரண்டாவது பெரியதும் ஆகும். ஐந்து பிரிவுகளைக் கொண்ட இவ்வனத்தில் இரண்டு பிரிவுகளே பொதுமக்கள் பார்வைக்காகத் திறந்து விடப்பட்டுள்ளன. இக்காட்டினை அண்டியதாக வேறு சில காடுகளும் காணப்படுகின்றன. யால தேசிய வனம் இலங்கையின் தென்கிழக்குப் பகுதியில் உள்ளது. தலைநகர் கொழும்பிலிருந்து 190 மைல் தொலைவில் காணப்படும் இக்காடு மொத்தமாக 979 சதுர கிலோமீற்றர் பரப்பளவைக் கொண்டது. இக்காடு அதில் வசிக்கும் ஏராளமான வனவிலங்குகள் தொடர்பில் மிகப் பிரபலமானதாகும். இத்தேசிய வனம் இலங்கை யானைகளினதும் நீரியற் பறவைகளினதும் பாதுகாப்பில் மிக முக்கிய பங்கு வகிக்கிறது. யால தேசிய வனத்தினுள் வாழும் 215 பறவையினங்களுள் ஆறு இனங்கள் இலங்கைக்குத் தனிச் சிறப்பானவையாகும். உலகில் சிறுத்தைகள் செறிவு மிகக் கூடிய இடங்களுள் இதுவும் ஒன்றாகும். 2004 கடற்கோளினால் இவ்வனத்துக்குப் பெருஞ் சேதங்கள் விளைந்ததுடன் இதனை அண்டிய பகுதிகளில் வாழ்ந்த இருநூற்றைம்பதுக்கும் மேற்பட்டோர் உயிரிழந்தனர். 2009-இல் இக்காட்டினுட் பகுதிப் பாதுகாப்பு சிறப்பாக்கப்பட்டது முதல் இங்கு வரும் சுற்றுலாப் பயணிகளின் எண்ணிக்கை பெருமளவு கூடியுள்ளது. *மேலும்..*  
---

**1967ஆம் ஆண்டின் சென்னை மாநில சட்டமன்றத் தேர்தல்** சென்னை மாநிலத்தின் நான்காவது சட்டமன்றத் தேர்தலாகும். இத்தேர்தலில் ஆட்சியிலிருந்த காங்கிரசு கட்சி தோல்வியடைந்து திராவிட முன்னேற்றக் கழகம் தலைமையிலான எதிர்க்கட்சிக் கூட்டணி பெரும்பான்மை வெற்றி பெற்றது. இந்தியக் குடியரசில் காங்கிரசல்லாத ஒரு கட்சி தனியாக ஆட்சியமைத்தது இதுவே முதன்முறை. 40 ஆண்டுகளாகத் தமிழகத்தை ஆண்டு வந்த காங்கிரசு தோற்றது. அன்றுமுதல் இன்றுவரை திராவிடக் கட்சிகளே தமிழகத்தை ஆண்டு வருகின்றன. அப்போதைய முதல்வர் பக்தவத்சலம், கட்சித் தலைவர் காமராசர் ஆகியோரும் இத்தேர்தலில் தோல்வியைத் தழுவினர். திமுக தலைமையிலான எதிர்க்கட்சிக் கூட்டணி 14 மாவட்டங்களில் 10இல் தனிப்பெரும்பான்மை பெற்றது. தென்சென்னை தொகுதியில் வெற்றிபெற்று நாடாளுமன்ற உறுப்பினராக இருந்த அண்ணாத்துரை பதவி விலகி முதல்வராகத் தேர்ந்தெடுக்கப்பட்டார். அதன்பின் தமிழகச் சட்டமேலவைக்குத் தேர்ந்தெடுக்கப்பட்டு சட்டமன்ற உறுப்பினர் ஆனார். 1964ஆம் ஆண்டு ஏற்பட்ட கடும்பஞ்சம், திமுக உள்ளிட்ட கட்சிகளின் இந்தித் திணிப்பு எதிர்ப்புப் போராட்டம், திமுக வேட்பாளர் எம்ஜியார் கொலைமுயற்சி முதலியவை எதிர்க்கட்சிக்கூட்டணியின் வெற்றியை உறுதிசெய்தன. *மேலும்..*
# லியூசின்


**லியூசின்** (*Leucine*) [குறுக்கம்: Leu (அ) L] என்னும் அமினோ அமிலம் ஒரு கிளைத்தொடரி ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH<sub>2</sub>CH(CH<sub>3</sub>)<sub>2</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: UUA, UUG, CUU, CUC, CUA மற்றும் CUG. ஹைட்ரோகார்பனை பக்கத் தொடராக கொண்டுள்ளதால், லியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது.  
## உயிரியல் பண்புகள்
லியூசின் கல்லீரல், கொழுப்புத் திசு மற்றும் தசைநார்த் திசுக்களில் உபயோகப்படுத்தப்படுகிறது. கொழுப்பு மற்றும் தசைநார்த் திசுக்களில் லியூசின் ஸ்ட்டீரால்களை உருவாக்கப் பயன்படுகிறது. மேலும், இவ்விரண்டு திசுக்களிலும் கல்லீரலைக் காட்டிலும் ஏழு மடங்கு அதிகமாக லியூசின் உபயோகப்படுத்தப்படுகின்றது.  

தசைத்திசுக்களில் புரத உற்பத்தியைத் தூண்டும் ஒரே ஒரு அமினோ அமிலம் லியூசின் மட்டுமே. உப உணவுப் பொருளாக லியூசின் தசைப் புரத உற்பத்தியைத் தூண்டி முதுமையடைந்த எலிகளில் தசைநார்த் திசு சிதைவினைக் குறைப்பதாகக் கண்டறியப்பட்டுள்ளது.  

## உணவு அம்சங்கள்
L-லியூசின் (E641) உணவுச் சேர்ப்பில் மணங்கூட்டியாக வகைப்படுத்தப்படுகிறது.  
**லியூசினின் உணவு மூலங்கள்**

| உணவு | கி/100கி |  |
| --- | --- | --- |
| சோயா அடர்புரதம் | 4.917 |  |
| வேர்க்கடலை | 1.672 |  |
| முளைவிட்ட கோதுமை | 1.571 |  |
| பாதாம் பருப்பு | 1.488 |  |
| புல்லரிசி (காடைக்கண்ணி) | 1.284 |  |
| சமைத்த அவரை | 0.765 |  |
| சமைத்த பருப்பு வகைகள் | 0.654 |  |
| சமைத்த கொண்டைக் கடலை | 0.631 |  |
| மக்காச்சோளம் | 0.348 |  |
| சாதம் | 0.191 | } |
# ஐசோலியூசின்



**ஐசோலியூசின்** (*Isoleucine*) [குறுக்கம்: Ile (அ) I] என்னும் அமினோ அமிலம் ஒரு ஆல்ஃபா- அமினோ அமிலமாகும். இதனுடைய வாய்பாடு: HO<sub>2</sub>CCH(NH<sub>2</sub>)CH(CH<sub>3</sub>)CH<sub>2</sub>CH<sub>3</sub>. இது ஒரு **அத்தியாவசிய அமினோ அமிலமாகும்**. இது விலங்குகளினால்/மனிதர்களால் தயாரிக்கப்படுவதில்லை. எனவே, நாம் உண்ணும் புரதங்களிலிருந்துப் பெறப்படுகிறது. இதன் குறிமுறையன்கள்: AUU, AUC மற்றும் AUA. ஹைட்ரோகார்பனை பக்கத் தொடராக கொண்டுள்ளதால், ஐசோலியூசின் அமினோ அமிலமானது நீர்தவிர்க்கும் அமினோ அமிலமாகக் கருதப்படுகிறது. ஐசோலியூசினுக்கு நான்கு முப்பரிமாண மாற்றியங்கள் சாத்தியமானது. எனினும் இயற்கையில், ஐசோலியூசினானது ஒரு ஆடி மாற்றியன் உருவத்திலேயே உள்ளது [(2S,3S)-2-அமினோ-3- மீதைல் பென்டநோயிக் அமிலம்].
# அல்மராய்

**அல்மராய்** என்பது மத்தியகிழக்குப் பகுதியின் பெரிய பால் பொருட்கள் உருவாக்கும் நிறுவனங்களுள் ஒன்று. இது 1976-ஆம் ஆண்டு சவூதி அரேபியாவில் தொடங்கப்பட்டது. இதன் தலைமையகம் ரியாத் நகரில் உள்ளது.  

இந்நிறுவனம் பால், பாலாடைக்கட்டி, வெண்ணெய் போன்ற பால் பொருட்களையும் வெதுப்பகப் பொருட்களையும், அண்மையில் கோழியிறைச்சி போன்றவற்றையும் விற்பனை செய்கிறது.
# பாம்பாறு (கேரளா)


**பாம்பாறு** கேரளத்தின் இடுக்கி மாவட்டத்தில் உள்ள ஆனைமுடியில் உருவாகும் ஆறு. இது இரவிக்குளம் தேசியப்பூங்காவினூடாகப் பாய்ந்து சின்னாறு கானுயிர் காப்பகப் பகுதிக்குள் ஓடுகிறது. கூட்டாறு என்ற இடத்தில் சின்னாற்றுடன் கலக்கிறது. பாம்பாறு, கபினி, பவானி ஆகியனவே கேரளத்தில் பாயும் 44 ஆறுகளுள் கிழக்கு நோக்கிப் பாயும் ஆறுகளாகும். சின்னாறு தமிழக எல்லைக்குள் அமராவதி என்றழைக்கப்படுகிறது. இது கரூர் அருகே காவிரி ஆற்றுடன் கலக்கின்றது. தூவானம் அருவி இவ்வாற்றின் குறிப்பிடத்தக்க அருவியாகும்.
# சின்னாறு (ஆனைமலை)

**சின்னாறு** ஆனைமலையில் உற்பத்தியாகி வரும் ஒரு ஆறு. இது கேரள மாநிலத்தின் இடிக்கி மாவட்டத்தில் உள்ளது. 18 கி.மீ நீளமான சின்னாறு தமிழக-கேரளத்தின் ஒரு பகுதியில் எல்லையாக உள்ளது.  

சோலைக்காடுகளின் வழியே பாய்ந்து செல்லும் இந்த ஆறு கூட்டாறு என்ற இடத்தில் பாம்பாற்றுடன் இணைகிறது. தமிழக எல்லையை அடைந்ததும் இது அமராவதி ஆறு என்றழைக்கப்படுகிறது.
# செ. சீனி நைனா முகம்மது



**செ. சீனி நைனா முகம்மது** (11 செப்டம்பர் 1947 – 7 ஆகத்து 2014) மலேசியாவில் மூத்த எழுத்தாளர்களுள் ஒருவர். இவர் கரும்பன், அபூபரீதா, இபுனுசைய்யிது, இல்லார்க்கினியன், நல்லார்க்கினியன் ஆகிய புனைப் பெயர்களாலும் அறியப்பட்டவர். கவிதை இலக்கணத்தை முறையாகக் கற்று அதனைப் பிறருக்கும் பயிற்றுவிக்கும் ஆசிரியராகவும் விளங்கினார். சிறந்த இலக்கியச் சொற்பொழிவாளர். வானொலியிலும் தொலைக்காட்சியிலும் இஸ்லாமியச் சமய உரைகளும் நிகழ்த்தினார்.  

## எழுத்துத் துறை
1961 தொடங்கி இவர் மலேசியா தமிழ் இலக்கியத்துறையில் ஈடுபட்டார். இவரின் கவிதைகள், கட்டுரைகள், சிறுகதைகள், வானொலி நாடகங்கள் ஆகியவை மலேசிய, தமிழக பத்திரிகைகளிலும், இதழ்களிலும் வெளியாகியுள்ளன. வானொலி, மேடைக் கவியரங்கங்களில் பாடியும் வந்தார்.  

## பத்திரிகைத்துறை
இவர் ஓர் இதழாசிரியருமாவார்.  
- பெர்மிம் பேரவையின் "நம் குரல்" இஸ்லாமிய மாத இதழின் ஆசிரியர் (1980-86)
- பினாங்கிலிருந்து வந்த "மலேசிய நண்பன்" நாளிதழின் செய்தி ஆசிரியர் (1988)
- "உங்கள் குரல்" திங்களிதழின் ஆசிரியர்இ வெளியீட்டாளர் (1998-).
## பரிசுகள்
- "தமிழ் நேசன்" ஞாயிறு கவியரங்கத்தில் இரு முறை பரிசு பெற்றுள்ளார் (1966);
- கீழ்ப் பேரா இலக்கிய வட்டத்தின் மாதந்தர சிறந்த கவிதைக்கான பரிசு (1974);
- தமிழ் நாடு மதுரையில் வெளிவந்த "குரானின் குரல்" வெள்ளிவிழாக் கவிதைப் போட்டியில் முதல் பரிசு (1979).
- மலேசியத் தமிழ் எழுத்துலகம் தளத்தில் செ. சீனி நைனா முகம்மது பக்கம்
# கேத்தரின் பிரண்ட்


**கேத்தரின் பிரண்ட்** (*Katherine Brunt*, பிறப்பு: சூலை 2, 1985), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், 46 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2004 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜோ சேம்பர்லென்


**ஜோ சேம்பர்லென்** (*Jo Chamberlain *, பிறப்பு: ஏப்ரல் 25 1969), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 39 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1987 - 1995 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜீன் கிளார்க்


**ஜீன் கிளார்க்** (*Jean Clark*, பிறப்பு: செப்டம்பர் 26 1936, இறப்பு: நவம்பர் 25 1970), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1968/69 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மால்லி சைல்ட்


**மால்லி சைல்ட்** (*Mollie Child*), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சான்ட்ரா பிரவுண்


**சான்ட்றா பிரவுண்** (*Sandra Brown *, பிறப்பு: 1940), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1963 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கேத்தரின் பிரவுண்


**கதரின் பிரவுண்** (*Katherine Brown*, பிறப்பு: சனவரி 24 1953), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1979 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேன் பிரிட்டின்


**ஜேன் பிரிட்டின்** (*Jan Brittin*, பிறப்பு: சூலை 4 1959), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 27 தேர்வுத் துடுப்பாட்டப் போட்டிகளிலும், 63 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1979 - 1998 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அர்ரன் பிரிண்டில்


**அர்ரன் பிரிண்டில்** (*Arran Brindle*, பிறப்பு: நவம்பர் 23 1981), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 58 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜூன் பிராகர்


**ஜூன் பிராகர்** (*June Bragger*, பிறப்பு: சூன் 2 1929, இறப்பு: சூன் 27 1997), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளில் கலந்து கொண்டுள்ளார். 1963 -1966 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.